บทที่ 5

บทสรุปและข้อเสนอแนะ

# 5.1 สรุปผลการพัฒนาระบบ

สรุปผลการพัฒนาระบบติดตามเอกสารมาตรา 5 ได้ดำเนินการพัฒนาระบบจนสำเร็จตามวัตถุประสงค์ที่ได้ตั้งเอาไว้ และเป็นที่น่าพอใจอย่างยิ่งของผู้จัดทำโครงงาน ถึงแม้การใช้เวลาในการพัฒนาระบบจะไม่ค่อยตรงกับเวลาดำเนินงานตามที่วางแผนไว้ แต่สุดท้ายผู้จัดทำก็ดำเนินการพัฒนาระบบเสร็จตามระยะเวลาที่ได้วางแผนไว้

ขั้นตอนการประเมินระบบ ผลลัพธ์ความพึงพอใจของผู้ใช้งาน อยู่ในเกณฑ์ความพึงพอใจในระดับมาก โดยประเมินจากการคำนวณหาค่าเฉลี่ยความพึงพอใจจากแบบสอบถามที่ได้เก็บข้อมูลมา วิธีการคือ ผู้จัดทำได้นำระบบติดตามเอกสารมาตรา 5 ไปลองใช้ในองค์กร โดยการให้เจ้าหน้าที่แผนกใช้งาน โดยให้ทดสอบระบบทุกเมนู เมื่อผู้ใช้ทดสอบระบบเสร็จสิ้น ผู้จัดทำก็นำแบบสอบถามความพึงพอใจในการใช้งานระบบให้กับผู้ใช้งานได้ทำการประเมินระบบติดตามเอกสารมาตรา 5

ผลการทดสอบระบบ คือ ระบบติดตามเอกสารมาตรา 5 มีการใช้งานที่ง่าย เข้าถึงข้อมูลได้อย่างรวดเร็ว มีการตอบสนองที่ดีและระบบติดตามเอกสารมาตรา 5 สามารถใช้งานได้จริง พัฒนาโดยใช้ PHP เพื่อสร้างเว็บไซต์ Sql server ทำระบบฐานข้อมูล Xampp ใช้จำลอง web server และ Visual Studio Code ใช้ใน การแก้ไขและปรับแต่งโค้ด ทำให้การพัฒนามีประสิทธิภาพ

# 5.2 ปัญหาและวิธีการแก้ไข

ปัญหา คือ เนื่องจากการเก็บข้อมูลในช่วงแรกได้ใช้ตัวจัดการฐานข้อมูลที่ไม่ยืดหยุ่นนักทำให้การเก็บข้อมูลนั้นไม่เป็นไปตามที่ต้องการ และเทมเพลตที่นำมาใช้ไม่ทันสมัย ไม่ตรงกับความต้องการขององค์กร ไม่น่าใช้งาน

วิธีแก้ไข คือ ผู้พัฒนาได้ทำการปรึกษากับพี่เลี้ยงและได้เปลี่ยนแปลงตัวโครงสร้างตารางใหม่ว่าควรเก็บข้อมูลอะไรบ้าง ทำให้มีการเก็บข้อมูลและการอ่านข้อมูลมีความยืดหยุ่นมากขึ้น ทำให้การแสดงข้อมูลนั้นเป็นไปตามที่คาดหมาย และได้นำเอามาเทมเพลตของ Boostrap 5 มาใช้ในการพัฒนาทำให้เว็บไซต์ดูสวยงามและทันสมัย น่าใช้งาน

# 5.3 ข้อเสนอแนะ

ในการพัฒนาระบบติดตามเอกสารมาตรา 5 ขณะนี้ ถือได้ว่าจัดทำโครงงานสหกิจศึกษาเป็นไปตามวัตถุประสงค์ที่ได้วางไว้ ระบบถูกพัฒนาขึ้นโดยการค้นคว้าวิจัย และออกแบบใหม่ในรูปแบบของระบบเว็บไชต์โดยไม่มีเอกสารอ้างอิงมากนัก จึงอยากแนะนำสำหรับผู้อ่านหรือผู้ที่ต้องการจะนำระบบไปใช้ ถูกออกแบบมาเพื่อให้ง่ายแก่การใช้งาน โดยที่ไม่ต้องศึกษาอะไรเพิ่มเติมมากนัก เพียงแค่อ่านคู่มือการติดตั้ง และคู่มือการใช้งานก็เพียงพอต่อการใช้ระบบ